УТВЪРДИЛ: /п.п./\*

Г. Георгиев

Директор на СУ „П. Р.Славейков”

**ДОКУМЕНТАЦИЯ ЗА УЧАСТИЕ**

за избор на изпълнител на обществена поръчка чрез покана до определени лица, съгласно изискванията на глава XXVI по чл.191, ал.1, т.2 от Закона за обществени поръчки с предмет:

„ДОСТАВКА НА ПОЗНАВАТЕЛНИ КНИЖКИ ЗА ЧЕТВЪРТА ПОДГОТВИТЕЛНА ВЪЗРАСТОВА ГРУПА, УЧЕБНИЦИ, УЧЕБНИ КОМПЛЕКТИ И УЧЕБНИ ПОМАГАЛА ЗА УЧЕНИЦИТЕ ОТ I, II, III, IV, V И VI КЛАС НА СУ „ПЕТКО Р.СЛАВЕЙКОВ“ - ДОБРИЧ ЗА УЧЕБНАТА 2020/2021 ГОДИНА“

 **ПО ОБОСОБЕНИ ПОЗИЦИИ**

Тази документация е изготвена в съответствие със Закона за обществените поръчки. Процедурата е открита със Заповед № РД- 07- 268/13.03.2020г. на директора на СУ„Петко Р.Славейков" **-** Добрич

***СЪДЪРЖАНИЕ:***

1.Покани до определени лица

І. Общи условия

II. Указания за подготовка на офертите

III. Описание на предмета на поръчката

IV. Изисквания към изпълнението на доставката

V. Представяне на оферта, необходими документи и изисквания към тях

VI. Критерий за оценка на офертите

VII. Разглеждане на офертите

VIII. Отстраняване на участници

IX. Комуникация между Възложителя и участниците

X. Сключване на договор

XI. Други условия

**Образци:**

1. Административни сведения – Образец №1

2. Оферта – Образец №2

3. Декларация по чл. 54, ал.1, т.1-5 и 7 от ЗОП – Образец №3.

4. Декларация по чл. 54, ал.1, т.3-6 от ЗОП – Образец №4.

5. Ценово предложение – Образец № 5

**Правно основание за провеждане на настоящата процедура:**

 **Мотивите за провеждане на настоящата процедура на основание чл.191, ал.1, т.2 от ЗОП са следните**: Познавателните книжки, учебниците, учебните комплекти и учебните помагала представляват обект на авторско право по смисъла на чл.3, ал.2, т.3 от ЗАПСП. В съдържанието на авторското право като основно имуществено право се включва изключителното право на автора да използва създаденото от него произведение и да разрешава използването му от други лица (чл.18, ал.1 от ЗАПСП). Тези авторски права са предоставени от автора на издателя посредством издателски или друг договор, от който произтича правото на възпроизвеждане/отпечатване и разпространение, необходим за участие в процедурата за оценяване и одобряване, съгласно Наредба № 10 от 19.12.2017 г. за познавателните книжки, учебниците и учебните помагала.

Съгласно чл. 162 от ЗПУО, Министърът на образованието и науката за всяка учебна година утвърждава със заповед списък на познавателни книжки, учебници, учебните комплекти и учебни помагала и издателствата, които може да се използват в системата на предучилищното и училищното образование за съответната година. списъкът се публикува на официалната интернет страница на Министерството на образованието и науката преди началото на учебната година. Познавателни книжки и учебници, които не са включени в утвърдения от министъра списък, не може да се използват в системата на предучилищното и училищното образование. Като се има предвид уредената в Наредба № 10 от 19.12.2017 г. процедура за оценяване и одобряване на проектите на познавателни книжки, учебници и учебни помагала и на промените в тях, то може да се приеме, че притежанието на разглежданите авторски права се изследва в рамките на процедурата, в резултат на която съответният учебник/книжка/помагало се одобрява, т.е. щом съответното издателство е посочено в утвърдения на основание чл. 162 от ЗПУО списък, то е безспорно, че то притежава авторски и изключителни права за издаване и разпространение на съответните познавателни книжки, учебници и учебни помагала, като тези права са признати по законоустановения ред от министъра на образованието и науката. Със Заповед № РД09-48/13.01.2020 г. министърът на образованието и науката е утвърдил списък на познавателните книжки, учебниците и учебните комплекти, които може да се използват в системата на предучилищното и училищното образование през учебната 2020/2021 година, както и издателства, които ще ги разпространяват. Съгласно чл.164, ал.1 от ЗПУО познавателни книжки, учебници, учебните комплекти и учебни помагала се осигуряват за безвъзмездно ползване при условия и ред определени от МС. В тази връзка с Постановление № 79 от 13.04.2016 г. на МС за осигуряване за безвъзмездно ползване на познавателни книжки, учебници, учебни комплекти и учебни помагала в параграф 2 от Преходните и заключителни разпоредби са дадени указания за осигуряване на познавателни книжки, учебници, учебните комплекти и учебни помагала за безвъзмездно ползване.

Съгласно чл. 164 от ЗПУО учебниците и учебните помагала, които се предоставят за безвъзмездно ползване на учениците, се избират от учителите, които преподават по учебния предмет в съответния етап от степента на образование в дадено училище, а познавателните книжки и учебните помагала, които се използват в предучилищното образование, се избират от учителите, които преподават в съответната група в детската градина или в училището. В съответствие с посочените законови изисквания е направен избор на учебници и учебни помагала за учебната 2020/2021г., гласуван на Педагогически съвет и съгласуван с Обществения съвет при училище СУ „Петко Р.Славейков“.

Мотивите за избора на процедура по реда на чл.191, ал.1, т.2 от ЗОП са свързани с факта, че обществената поръчка, в частност по съответната обособена позиция може да бъде изпълнена само от определен изпълнител поради наличие на изключителни права, включително на права на интелектуална собственост. Възлагането на обществената поръчка на други лица, би довело до нарушаването на авторски права и други права на интелектуалната собственост или на изключителни права, придобити по силата на закон или административен акт. Издателствата, с които ще бъдат сключени договори по настоящата обществена поръчка притежават авторски и изключителни права за издаване и разпространение на учебници, учебни комплекти и учебни помагала, като това право им е признато и утвърдено от МОН.

 **І. ОБЩИ УСЛОВИЯ**

Тези указания определят правилата за подготовка и представяне на офертите за участие в избор на изпълнител и са съобразени със Закона за обществените поръчки (ЗОП) и Правилника за прилагане на Закона за обществените поръчки (ППЗОП).

 **ІІ. УКАЗАНИЯ ЗА ПОДГОТОВКА НА ОФЕРТИТЕ**

 **1. Общи положения**

Право да подаде оферта има всяко българско или чуждестранно физическо или юридическо лице, както и техни обединения, които отговарят на условията на Закона за обществени поръчки (ЗОП) и на изискванията от Възложителя, посочени в обявлението и документацията за участие.

При подготовка на офертата всеки участник трябва да се придържа точно към обявените от Възложителя условия.

В случай, че участникът е обединение, следва да представи копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият.

Забележка: В договора за обединение задължително се посочва разпределението на дейностите и отговорността между партньорите съгласно предмета на обществената поръчка, както и ангажимент същите лица да останат в обединението до крайния срок на изпълнение на договора. Не се допускат промени в състава на обединението след подаване на офертата.

Когато участник в обществената поръчка е обединение, което не е юридическо лице, се прилага разпоредбата на чл. 59, ал. 6 от ЗОП. Лице, което участва в обединение– участник в поръчката, не може да представя самостоятелна оферта.

В случай, че участник в настоящата обществена поръчка възнамерява да използва подизпълнител, то лице, което е дало съгласие и фигурира като подизпълнител в офертата на друг участник, не може да представя самостоятелна оферта. Когато се предвижда участие на подизпълнител, следва да се спазят изискванията на чл. 66 от ЗОП.

Клон на чуждестранно лице може да е самостоятелен кандидат или участник в процедура за възлагане на обществена поръчка, ако може самостоятелно да подава заявления за участие или оферти и да сключва договори съгласно законодателството на държавата, в която е установен.

Всички оферти се представят на български език.

Не може да се сключи договор за възлагане на обществената поръчка с лице, за което са налице обстоятелствата по чл. 54, ал. 1, т. 1-7 от ЗОП.

Всеки участник има право да представи само една оферта.

По офертата не се допуска никакви вписвания между редовете, изтривания или корекции.

 Документите и данните в офертата се подписват само от лица с представителни функции съгласно актуалното състояние или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции.

Представените образци в документацията за участие и условията, описани в тях, са задължителни за участниците. Предложенията на участниците трябва да бъдат напълно съобразени с тези образци. Копията на документите трябва да бъдат заверени от участника или законния му представител с гриф „Вярно с оригинала”, подпис и печат.

Документацията за участие е публикувана на интернет страницата на СУ „Петко Р.Славейков“ – Добрич, в раздел „Профил на купувача“.

**III. ОПИСАНИЕ НА ПРЕДМЕТА НА ПОРЪЧКАТА**

**1.Предмет**

„ДОСТАВКА НА ПОЗНАВАТЕЛНИ КНИЖКИ ЗА ЧЕТВЪРТА ПОДГОТВИТЕЛНА ВЪЗРАСТОВА ГРУПА, УЧЕБНИЦИ, УЧЕБНИ КОМПЛЕКТИ И УЧЕБНИ ПОМАГАЛА ЗА УЧЕНИЦИТЕ ОТ I, II, III, IV, V И VI КЛАС НА СУ „ПЕТКО Р.СЛАВЕЙКОВ“ - ДОБРИЧ ЗА УЧЕБНАТА 2020/2021 ГОДИНА“ ПО ОБОСОБЕНИ ПОЗИЦИИ“, както следва:

обособена позиция № 1: Учебници, учебни комплекти и учебни помагала, издадени от издателство „Клет България“ ООД;

обособена позиция № 2: Учебници, учебни комплекти и учебни помагала, издадени от издателство „Просвета – София“ АД;

обособена позиция № 3: Учебници и познавателни книжки, издадени от издателство „Просвета Плюс“ ЕООД.

обособена позиция № 4: Учебни помагала, издадени от издателство „Архимед 2“ ЕООД.

обособена позиция № 5: Учебници и учебни помагала, издадени от издателство „Пиърсан Едюкейшън – Лонгман“, представлявано от „С.А.Н.ПРО“ ООД;

**2. Прогнозна стойност:**

Максималната допустима стойност за изпълнение на поръчката не може да надвишава сумата от: 46817,72 лева без ДДС

**3. Място и срок за изпълнение на поръчката:**

Мястото на изпълнение на поръчката е сградата на СУ „Петко Р.Славейков“ -

гр.Добрич, ул. „Ангел Кънчев“ № 2.

Срокът за изпълнение на доставките е до 10.09.2020г.

Възложителят си запазва правото да поръча повече от прогнозното количество учебници и учебни комплекти в зависимост от новопостъпилите ученици през учебната 2020/2021 година.

**4. Цена и начин на плащане:**

 Цената на учебник учебен комплект, на база единична стойност, по която участникът предлага да доставя през периода на изпълнение на договора си, описано в техническото и ценово предложение за изпълнение на поръчката, не може да надвишава цените регламентирани в ПМС 79/13.04.2016г.

 Предложената цена трябва да включва всички разходи по изпълнение на поръчката, в т.ч. опаковка и маркировка, транспортните разходи франко клиента, товаро-разтоварните дейности и всички други разходи по изпълнение на поръчката.

 Участникът е единствено отговорен за всякакви грешки или пропуски в изчисляването на предлаганите цени.

 При разминаване между изчислената от участника обща цена и сбора на единичните цени в ценовата оферта за верни се приемат единичните цени. В този случай за окончателна цена се приема сборът от единичните цени.

 При разминаване между изписаното цифром и словом за вярно се приема изписаното словом.

 **IV. ИЗИСКВАНИЯ КЪМ ИЗПЪЛНЕНИЕТО НА ДОСТАВКАТА**

 **1. Техническа спецификация.**

Поръчката следва да бъде изпълнена съобразно всички правила и нормативи, действащи към настоящия момент относно изпълнението на възлаганите дейности.

Познавателни книжки, учебници, учебните комплекти и учебни помагалатрябва да съответстват на утвърдените и одобрени от МОН списъци с познавателни книжки, учебници, учебните комплекти и учебни помагала, които ще се използват през учебната година.

Същите следва да отговарят на изискванията, заложени в Наредба 6/30.11.2015г., както и ПМС 79/13.04.2016г.нормативи на средства.

Доставените познавателни книжки, учебници, учебните комплекти и учебни помагала следва да бъдат нови, без следи от употреба и надлежно окомплектовани.

 Транспорта франко клиента и товаро-разтоварните дейности се извършват от Изпълнителя.

 **2. Задължения на участниците.**

Участникът да гарантира добър търговски вид на предлаганите артикули.

Да бъде в състояние да доставя конкретно заявените количества до крайния получател в договорените срокове, съобразени със зададените заявки.

Да гарантира пълна подмяна на артикулите с отклонение в качеството - отклонение от съдържанието, дефектни количества или други установени скрити недостатъци.

**V. ПРЕДСТАВЯНЕ НА ОФЕРТА, НЕОБХОДИМИ ДОКУМЕНТИ И ИЗИСКВАНИЯ КЪМ ТЯХ**

 1. Офертите се приемат от 20.03.2020г. до 30.03.2020г. вкл. всеки работен от 09.30ч. до 16.00 ч. .

 2. Офертата се подава запечатана в непрозрачна опаковка, в рамките на определения в обявата срок, като върху плика се изписва:

 АДРЕС**:** СУ „Петко Р.Славейков“ – гр.Добрич, ул. „Ангел Кънчев“ № 2.

За участие в обществена поръчка с предмет:„Доставка на познавателни книжки за четвърта подготвителна възрастова група, учебници, учебни комплекти и учебни помагала за учениците от I, II, III, IV, V и VI клас на СУ „Петко Р.Славейков“ - гр. Добрич за учебната 2020/2021 година“ по обособена позиция**….**

 Върху опаковката се посочва номера на обособената позиция, името на участника, адрес за кореспонденция на участника, телефон и e-mail.

 Върху опаковката не се поставят никакви други обозначения.

 3. При приемане на офертата върху плика се отбелязват поредния номер, датата и часа на получаването и посочените данни се записват във входящ регистър, за което на приносителя се издава документ.

 4. Възложителят не приема за участие в обществената поръчка и връща незабавно на участниците заявления за участие и оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

 5. Ако участникът изпраща офертата чрез препоръчана поща или куриерска служба, разходите са за сметка на участника. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забавяне или изгубване на офертата е за участника. Възложителят не се ангажира да съдейства за пристигането на офертата на адреса и в срока, определени от него.

 6. Получените заявления за участие или офертите се предават на председателя на комисията за разглеждане и оценка, за което се съставя списък по входящия регистър с данните за офертите. Списъкът се подписва от предаващото лице и от председателя и членовете на комисията.

 7. Срокът на валидност на офертите е 90 календарни дни от крайния срок за подаване на офертите, определен в поканата.

 8. Представените образци в документацията за участие и условията описани в тях са задължителни за участниците. Предложенията на участниците трябва да бъдат напълно съобразени с тези образци.

 Участниците трябва да представят:

 8.1. Административни сведения – Образец №1

 8.2. Оферта – Образец № 2

 8.3. Декларация по чл. 54, ал.1, т.1-5 и 7 от ЗОП – Образец №3.

 Декларацията се попълва и подписва от лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

 Декларацията се попълва и подписва от лицето, което може самостоятелно да го представлява.

8.4. Декларация по чл. 54, ал.1, т.3-6 от ЗОП – Образец №4.

Декларацията се попълва от всеки представляващ.

 8.5. Ценово предложение, попълнено по образец (Образец №5) – оригинал.

 9. Образците към офертата се подписват от лица, които имат право да представляват участника и могат да удостоверят пред възложителя представителните си функции.

 Всички документи трябва да бъдат актуални към датата, определена за краен срок за подаване на офертите.

 Копията на документите трябва да бъдат заверени от законния представител на участника с гриф „Вярно с оригинала“, подпис и печат.

 **VI.КРИТЕРИИ ЗА ВЪЗЛАГАНЕ НА ПОРЪЧКАТА**

Възлагането на поръчката се извършва с покана към определени лица, поради наличие на авторски или други права на интелектуална собственост и на изключителни права, придобити по силата на заповед на Министъра на образованието и науката.

 **VII. РАЗГЛЕЖДАНЕ НА ОФЕРТИТЕ**

Разглеждането и оценката на офертите ще се извърши от назначена от Възложителя комисия на датата и часа, посочени в поканата за събиране на оферти за обществената поръчка, в сградата на СУ „Петко Р.Славейков“ – гр.Добрич.

Отварянето на офертите е публично и на него могат да присъстват участниците в процедурата или техни упълномощени представители.

Възложителят със заповед определя състав на Комисия от нечетен брой лица, които да разгледат и оценят получените оферти.

Комисията отваря офертите по реда на тяхното постъпване и обявява ценовите предложения.

Комисията съставя протокол за разглеждането и оценката на офертите и за класирането на участниците. Протоколът се представя на директора за утвърждаване, след което в един и същ ден се изпраща на участниците и се публикува в профила на купувача.

**VIII. ОТСТРАНЯВАНЕ НА УЧАСТНИЦИ**

 Отстранява се участник:

 а) който не е представил някой от изискуемите документите, посочени в настоящата документация;

 б) който е представил оферта, която не отговаря на условията на Възложителя.

**IX. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

Всички комуникации на Възложителя и на участниците, свързани с настоящата процедура, са в писмен вид. Обменът на информация между Възложителя и участниците се извършва в писмен вид по един от следните начини:

* лично – срещу подпис
* по пощата - чрез препоръчано писмо с обратна разписка, изпратено на посочения от участника адрес.
* чрез куриерска служба с обратна разписка
* по електронен път при условията и реда за закона за електронния документ и електронния подпис
* чрез комбинация от тези средства

За получено уведомление по време на процедурата се счита това, което е достигнало до адресата, на посочения адрес или получено на ръка лично или от законният представител на юридическото лице или от лицето, посочено за контакти в офертата на участника.

Възложителят предоставя пълен достъп до настоящата документация за участие на своя профил на купувача на следния адрес : [www.prslaveikov.com](http://www.prslaveikov.com) в раздел „Профил на купувача“.

**Х. СКЛЮЧВАНЕ НА ДОГОВОР**

Възложителят сключва писмен договор до 10.04.2020г. за определяне на изпълнител за всяка обособена позиция по образец на издателството.

При сключване на договора за възлагане на обществена поръчка, участникът, избран за изпълнител на обществената поръчка по всяка обособена позиция е длъжен да представи изискваните от ЗОП документи.

 За отказ се приема постъпил писмен отказ от участника или неявяването в срока, определен от възложителя, без обективни причини.

**XI. ДРУГИ УСЛОВИЯ**

При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:

 1. Покана до определени лица за обществена поръчка във връзка с чл.191 ал.1 т.2;

 2. Технически спецификации;

 3. Указания към участниците за подготовка на офертата;

 4. Образци на документи за участие в процедурата.

Документът с най-висок приоритет е посочен на първо място.

\*Заличена информация на основание чл.2 от ЗЗЛД